To Be Continued... (įrašų dėžė)
„To Be Continued...“ – britų atlikėjo Elton John keturių diskų dėžė, kurioje sudėta atrinkta muzika nuo Eltono dienų su „Bluesology“ iki 1990 m. Specialiai tik šiame albume įtrauktos naujos dainos „Made for Me“, „You Gotta Love Someone“, „I Swear I Heard the Night Talkin“ ir „Easier to Walk Away“. Po reabilitacijų atsigavusiam Eltonui nepatiko JAV albumo viršelio versija, kadangi ji priminė jam apie senas dienas, todėl 1991 m. Jungtinėje Karalystėje dėžė buvo išleista visiškai kitokiu viršeliu, o dainos „You Gotta Love Someone“ ir „I Swear I Heard the Night Talkin“ buvo pakeistos naujomis „Suit of Wolves“ ir „Understanding Women“ (pastaroji įtraukta ir į „The One“, jo 1992 m. studijinį albumą). Amerikoje 1992 m. tapo auksiniu, 2006 m. platininiu, o 2016 m. – dukart platininiu.